hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr hu hu hu fr en hu hu hu fr en en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en en en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en en en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2017. augusztus 8. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Hazafias nevelés? Kivételezett iskolák. Egymillió nyugdíjas ugrásra kész. Plakátharc. Munkaalapú (?)
Lesz vagy nem lesz hazafias nevelés az iskolákban?
Egyelőre nem lehet tudni, hogy bevezetik-e a hazafias nevelést az iskolákban. A közoktatásért felelős helyettes államtitkár szerint ez a képzés legkorábban két év múlva indulhatna. Az ellenzéki pártok szerint ugyan fontos, hogy mindenki szeresse a hazáját, de ennek elmélyítésére – szerintük – nem a tornaórák a legalkalmasabbak.
Saját magukkal szemben elnézők Orbánék
Bár a kormány eddig arra törekedett, hogy minél inkább visszaszorítsa az alapítványi és magán-szakképzőiskolákat, egy júliusi döntéssel mégis megkegyelmezett egy részüknek – tudta meg a Magyar Nemzet.
Augusztus végén bezár a Camponában a Csodák Palotája, és szeptemberben Óbudára költözik, az ottani Csopa Playbar alatti területre – értesült keddi száma szerint a Világgazdaság Mizda Katalintól, a Csodák Palotája Nonprofit Kft. ügyvezető igazgatójától
Kanyarós gyerekek kerültek kórházba Nyíregyházán
Kanyaró vírus okozta fertőzés miatt került be több gyerek is a nyíregyházi Jósa András Kórház infektológiai osztályára – tudta meg a Blikk. A román állampolgárságú diákok között volt, aki életveszélyes állapotban került be az intézménybe.
Dupla átverés – A nulla akkor is egyenlő nullával
Ha már bejelentették, fizessék is ki a plusz egyhavi családi pótlékot – követeli a kormánytól az MSZP. Bangóné Borbély Ildikó szerint legalábbis szimpla átverés, amit a kormány művel a magyar családokkal. A szocialisták országos elnökségének tagja erős felháborodással a hangjában beszélt arról, hogy a humántárca parlamenti államtitkára augusztusra dupla családi pótlékot ígért az iskolás korú gyermekek szüleinek, azt azonban nem tette hozzá, hogy a következő hónapban semmit nem kapnak.
Újabb részletek a rendőri intézkedés közben elhunyt férfi ügyében
Az 57 éves férfi családja feljelentést tesz a rendőri bánásmód miatt. Korábban beszámoltunk arról, hogy az ismert autóversenyző, Á. Olivér édesapja igazoltatás közben vesztette életét. A Blikk úgy tudja, először megkérték őt a rendőrök, hogy tegye a kezét a forró motorháztetőre, majd úgy láthatták, hogy szükséges kényszerintézkedést alkalmazni, ezért kirúgták a férfi lábát, aki emiatt elesett, beverte a fejét, és meghalt. A férfi halálának körülményeivel kapcsolatban a Központi Nyomozó Ügyészség úgy vélekedett, nincs szükség nyomozásra, mivel semmi nem veti fel bűncselekmény gyanúját.
Gyorsítják a kardiológia beolvasztását
Október elsejétől elveszítheti a Gottsegen György Országos Kardiológiai Intézet az önállóságát, az ország legkomolyabb szívgyógyászata az Egyesített Szent István-Szent László Kórház része lesz – tudta meg a Népszava.
Tét nélküli játék: ezért lép le annyi orvos az országból
Biztos megélhetés, előrelépési lehetőség, megbecsülés – csak néhány ok, amit külföldön dolgozó magyar orvosok feleltek a Pénzcentrumnak arra a kérdésre, mégis miért döntöttek úgy, hogy a határon túl próbálnak szerencsét. A fizetés is sokkal jobb persze, mint itthon, de messze nem ez a legfőbb ok, amiért hátrahagyva szeretteiket, távol Magyarországtól kezdtek új életet.
Egymillió nyugdíjas ugrásra kész
Júliustól létesülhetnek nyugdíjas-szövetkezetek a dolgozni akaró idősek továbbfoglalkoztatására. Az ötletet a diákszövetkezeti forma adta, a cél az országos munkaerőhiány mérséklése. Bár Fiák István a DiákÉsz elnöke korábban azt nyilatkozta, hogy már júliusban munkába állhatnak az érintettek, a nyugdíjas-szervezeteknél még folynak az előkészületek. Két ilyen szervezetről tudunk eddig: az országos lefedettséggel rendelkező Szomszédokról és a miskolci Harmadik Kor Közérdekű Nyugdíjas Szövetkezetről.
Az atv.hu mindkét szervezet képviselőjét megkereste arról érdeklődve, milyen tapasztalatokkal rendelkeznek az első hónapról. Kiss Gábor, a Harmadik Kor Közérdekű Nyugdíjas Szövetkezet Igazgató Tanácsának elnöke és Kováts Balázs, a Szomszédok ügyvezetője is megerősítette: a konkrét foglalkoztatás még nem kezdődött el.
Megfigyelnék a polgárokat – Kiakadt Péterfalvi és az ellenzék
Titkos információgyűjtésre használható, képi megfigyelőrendszert épít a kormány – így látja Péterfalvi Attila, a Nemzeti Adatvédelmi hivatal elnöke a Belügyminisztérium azon salátatörvény tervezetét, mely egyebek mellett központi adattároló szervezetre bízná például a különféle szervek által készített kép- és hangfelvételeket, azokat egységesen kezelné, és nemzetbiztonsági, bűnüldözési indokra hivatkozva onnan ki is kérhetnék azokat. A DK felszólította a Belügyminisztériumot, hogy vonja vissza azt a törvénytervezetét, az Együtt pedig közleményében azt írta, hogy a megfigyelőrendszer csak Orbán határtalan rendőrállamát építi.
Százhúszmilliót költ brit katonaruhára és műfüves pályákra a honvédség
Milliárdos nagyságrendű beszerzéseket intézett április és június között a Honvédelmi Minisztérium, a megrendelt szolgáltatások és áruk között pedig egészen meglepők is szerepelnek. A kormány honlapján közzétett szerződések nem tartalmaznak darabszámot, így nehéz következtetni az egyes tételek árára – ám az mindenképp meglepő, hogy a tárca 54,7 millió forint értékben rendelt brit katonai gyakorlóruhákat egy kormányközi megállapodás keretében. A beszerzés azért is furcsa, mert már tavaly megkezdődött az új típusú honvédségi egyenruhák hazai gyártása, a haderőt rendszeresen kiszolgáló HM EI Zrt. pedig több mint 700 millió forint értékben készítette el az egységes és korszerű, NATO-kompatibilis szerelést. Ráadásul a mostani negyedéves listán is szerepelnek hazai egyenruha-tervek – a Vitéz II. és Vitéz III. fantázianevű uniformisok megtervezésére például 15-15 millió forintot költ a tárca. A dokumentumból emellett az is kiderül, hogy 68,7 millió forintért műfüvesítik a Petőfi laktanya két gyakorlópályáját is.
„Legalább előre közölték, hogy nem számítok”
Kis falvakba is eljutott a hír, hogy a jobbikos Dúró Dóra nyolc általánoshoz, illetve alapfokú végzettséghez kötné a választójogot.– Fiatalon mentem férjhez. Abbahagytam az általános iskolát, aztán gyorsan jött a két gyerek, sokáig nem is volt lehetőségem arra, hogy tanuljak. Nem azért, mert buta volnék, a családi körülmények miatt így alakult. Felnőttként fejeztem be a nyolcadikat, így engem már nem tudna kizárni a szavazásból a Jobbik, de sorstáraim nevében is felháborít javaslatuk
Parlamenti küszöbön a Momentum
Nyolc hónappal a választás előtt szinte teljesen megcsontosodtak a pártok közti erőviszonyok – derült ki az Iránytű Intézet Magyar Nemzet megbízásából készített júliusi felméréséből. A kutatás szerint a Fidesz a júniusi adatokhoz hasonlóan továbbra is magabiztosan vezet. A Jobbik tábora változatlanul 16 százalékos, míg a szocialisták egyszázalékos csökkenés után hét százalékon állnak. Érdekesebb eredmény, hogy a Momentum Mozgalom, a DK és az LMP is a parlamenti küszöb környékén áll.
Viták is morzsolhatják a Momentumot
Újabb elnökségi tag mondott le a Momentum Mozgalomnál: a vidéki pártszervezésben részt vevő Pottyondy Edina után Kádár Barnabás, a pártnak februárban óriási sikert hozó olimpiai népszavazási kampányfőnöke is távozott a vezetéséből. Mindkét volt vezető közleményében személyes okokkal magyarázta a lemondását, Kádár Barnabás ugyanakkor megjegyezte, voltak vitái. Hajnal Miklós, a párt szóvivője lapunknak leszögezte: a Momentum párttá alakulása óta radikálisan megváltozott a szervezet élete, a korábbi baráti közösség a NOlimpia után pedig néhány hónap alatt tízszeresére nőtt. „Ilyenkor természetes, hogy mindenki újragondolja a pártban betöltött szerepét”. Hangsúlyozta ugyanakkor: mindkét politikus továbbra is a Momentumban fog dolgozni. Azt cáfolni igyekezett a szóvivő, hogy a ötből két elnökségi tag lemondása a nemrég indult, fiatal párt valamiféle megroppanását jelezné. Az eredetileg 99 fővel alapított pártnak mára 1159 tagja van és jelenleg is több mint hatszázan várnak felvételre – mondta el Hajnal Miklós lapunknak.
Vona hazugságvizsgálós vitára hívná Orbánt
Nyilvános, élő vitára hívja ki Orbán Viktor kormányfőt a nyugdíjkérdés ügyében Vona Gábor. A Jobbik elnöke, miniszterelnök-jelöltje ezt hétfői sajtótájékoztatóján jelentette be. Pártja és a Fidesz nyugdíjasprogramjának ütköztetését úgy képzeli el, hogy Orbán Viktor és ő is hazugságvizsgálót vesz fel a vita idejére. Szerinte ez történelmi este lenne, nemcsak az idősügyi programpontok miatt, hanem azért is, mert szerinte „a kormánypárt csak hergeléssel és tiszteletlenséggel fordul a nyugdíjasok felé, és egyáltalán nem reflektál a nyugdíjasok valódi gondjaira”.
Tvrtko hazugságvizsgálós interjúra hívta Vonát
A kérdésre, hogy miért hívnák ki Orbán Viktort egy hazugságvizsgálós vitára, Jakab Péter azt mondta az Egyenes Beszédben: Ez bevett dolog az Igazságszolgáltatásban. Jakab szerint ígéret-cunami jön, és olyan ígéreteket fogalmaz meg a miniszterelnök, amikről tudja, hogy hazugság. Például a tizenharmadik havi nyugdíj, ami helyett csak egy tízezres utalványt kaptak. Évek óta nem vállal vitát Orbán, pedig jogállamban ez a szokás. Orbán Viktor ezt tényleg nem tenné meg.
Simicska széttrollkodja a plakáttörvényt
Könnyedén kijátszhatóvá vált a júniusban elfogadott, lex Simicskaként elhíresült plakáttörvény. Ráadásul úgy tűnik, épp a célszemély, Simicska Lajos korábbi fideszes gazdasági háttérember “hekkeli meg” a jogszabályt a leghatásosabban. Eltűnnek ugyanis a közterekről „a nép nem betiltható, de a kormány leváltható” feliratú hirdetések, helyükön, a Mahir Cityposter Kft. felületein a béruniót népszerűsítő kampány indult. A felirat szó szerint: „Bérunió – európai polgári kezdeményezés”. Tőle balra plakáttól függően kétféle szöveg szerepel: „Európával az európai bérekért”, illetve „Mindenki a szülőföldjén boldogulhasson”. A szlogenek rímelnek a Jobbik béruniós kezdeményezésére, a párt azonban állítja: hivatalosan nincs köze a kampányhoz.
Jobbik: Ez még nem lefutott meccs
Gyöngyösi Márton tagadta az Egyenesen stúdiójában, hogy a hétfő hajnalban kikerült béruniós plakátok a Jobbikéi lennének, de örülnek nekik, hiszen az ellenzéki párt augusztus 20-a után összeurópai akcióra készül.
Nyilván tartanak: országos plakátrazziát indított Lázár János
Kis nyári pihenő után újra maximális fokozatba kapcsolt a kormány plakáthadjárata: Lázár János kancelláriaminiszter keddi hatállyal utasításba adta a fővárosi és megyei kormányhivatalok dolgozóinak, hogy ellenőrizzék és listázzák a területükön található reklámhordozó felületeket, vagyis plakáthelyeket – derül ki a legfrissebb Hivatalos Értesítőből.
A NYÁRI SZABADSÁG ALAKULÁSA A FIDESZ MUNKAALAPÚ TÁRSADALMÁBAN
A mai magyar társadalomban a szabadság sok esetben kiváltság, a nyaralás pedig többszörösen is az. A kormányzat arra összpontosít, hogy a (nagy)vállalati érdekek között lavírozva próbálja, a tőkét saját oldalára állítva, megőrizni hatalmát. Eközben mindent megtesz, hogy ez a manőverezés ne legyen látható: a kormányzati propaganda hangos és dühös szólamai gondoskodnak erről. Az eredmény a dolgozók kiszolgáltatása, ennek extrém formája volt a ’rabszolgatörvény’ javaslata, egy olyan tervezet, ami bizonyos esetekben csak havi egy pihenőnapot engedélyezett volna, és a dolgozók életét minden esetben alárendeltnek és másodrendűnek tekintette. Bár ez a javaslat elbukott, egyértelművé vált, hogyan képzeli a Fidesz a társadalmi párbeszédet, és a dolgozók érdekeinek védelmét: a kormányzati kommunikációban szajkózott szlogeneken kívül ez az érdekképviselet nem létezik.
Belenyugodhatunk, hogy legközelebb 2026-ban szűnhet meg Orbán Viktor rendszere – állítja Tamás Gáspár Miklós. Vendégünk volt a közíró filozófus.
Kiszámolták az NGM-ben, mennyit hozhat a bulinegyed
Számszerűsítette a Nemzetgazdasági Minisztérium, mennyi pénzt hozhat az államnak a pesti bulinegyed adók formájában. Azok a VII. kerületi székhelyű adózók, amelyeknek a fő tevékenysége a szálláshely-szolgáltatás és a vendéglátás, a legfontosabb adónemekben és idegenforgalmi adó formájában közel 6,6 milliárd forinttal járultak hozzá tavaly az államháztartás bevételeihez – válaszolta Tállai András, az NGM államtitkára és a NAV vezetője egy parlamenti kérdésre. A kérdést Oláh Lajos DK-s független képviselő tette fel arról, hogy a pesti bulinegyed mekkora bevételt generál az államnak. Viszont a válaszban Tállai András felhívta a figyelmet, hogy “a tevékenység végzésének tényleges helye és az adózók székhelye egymástól eltérhet, igy a VII. kerületben keletkező bevételek ezen ágazatok esetén is eltérést mutathatnak a tényleges forgalomtól”.
126 ezerért bérelnek négy önkormányzati lakást Zsidai Royék a budai várban
Egyetlen éjszaka 88 ezer forintba kerül a Pest-Buda Hotel legexkluzívabb lakosztályában, miközben az üzemeltető Zsidai-csoport összesen csak havi 126 ezer forintot fizet azokért az önkormányzati lakásokért, ahol a luxusapartmanokat kialakították. Az árkülönbség akár 114-szeres is lehet, egy hétvége alatt, egyetlen lakosztály kiadásával. Extrém árrés: Zsidai 23 ezerért bérli az ingatlant, amivel havi 2,6 milliót kereshet.
Évi 2,7 millió eurós bevételről mondott le az MNB
Öt százalékos hozam mellett adták el az Eiffel Palace irodaházat.Ismét gazdát cserélt az egyre ikonikusabbnak számító Eiffel Palace irodaház, az MNB a pályáztatás után ugyanis egy luxemburgi székhelyű befektetési alapnak adta el a 14 500 négyzetméteres irodaházat, derült ki már múlt hét pénteken….
Egymilliárdért adta el az állam az Erzsébet Szállót
Eladta a Magyar Nemzeti Vagyonkezelő (MNV) Zrt. a nyíregyházi Erzsébet Szállót – írja a Magyar Nemzet. A 2005-ben felújított, kimondottan jó állapotú 55,8 ezer négyzetméteres ingatlanért a benne lévő ingóságokkal együtt 1,072 milliárd forintot fizettek. Az egyelőre ismeretlen vevő a július 20-án záruló árverésen egyedüliként tett ajánlatot, és az 1,072 milliárd forintos ajánlattal meg is szerezte az 55 800 négyzetméteres ingatlant.  Még decemberben zárták be a nyíregyházi intézményt a siófoki, a balatonőszödi és a balatonvilágosi Erzsébet szállodákkal együtt, a dolgozókat pedig elbocsátották. Az Erzsébet Vagyonkezelő Kft.-től december 1-jén került át a tulajdonjog az MNV-hez, amely azonnal leszögezte, nem üzemelteti tovább, hanem piaci áron eladja a szállókat.
Kis kocsi, nagy pénz, de az ORÖ úgysem fizet
Úgy tűnik, újabb céggel gyarapodott azoknak a társaságoknak a listája, amelyek vezetői vélhetően kétszer is meggondolják majd a jövőben, hogy szerződést kössenek-e az Országos Roma Önkormányzattal (ORÖ). Legalábbis erről árulkodik az, hogy az autóbérléssel foglalkozó Rentpont Kft. kénytelen volt végrehajtási eljárást indítani a kisebbségi szervezet ellen, az ugyanis nem fizette ki a cégtől bérelt – főként Opel Corsa típusú – autókat.A roma önkormányzat a Farkas Flórián miniszterelnöki biztos nevével összeforrt Híd a munka világába program keretében kötött szerződést a Rentpont Kft.-vel összesen tíz gépkocsi bérlésére. Az Opeleket fél évre vették bérbe csaknem 30 millió forintért, azaz autónként majdnem hárommillió forintos összegben állapodtak meg a társasággal, ami irreális árat, közel ötszázezer forintos havi díjat jelent. A kisebbségi önkormányzat azonban nem fizette ki a teljes számlát, az autókölcsönző ezért több mint 7,5 millió forintot végrehajtási eljárás útján kapott meg a szervezettől. Mindez az ORÖ budapesti, I. kerületi ingatlanának tulajdoni lapjáról derült ki.
Gyárfás és Bienerth: A négyszemközti már megvolt
Gyárfás Tamás négyszemközti megbeszélést folytatott az úszószövetség elnökével és tudatta vele: a MÚSZ-ban senki nem csalt és senki nem lopott, “a gyanú is teljes mértékben megalapozatlan”. Bienerth Gusztáv nem érti, Gyárfás miért veszi magára az ezzel kapcsolatos megjegyzeséseket.
Modern kori útonállók rabolják ki a kamionokat
Régiós szinten tavaly több mint 2600, közúti áruszállításban résztvevő jármű ellen követtek el bűncselekményt. A magyar utakon 50 esetet regisztráltak.
Szőrös fürdőruha.Óriási divat lehet a világ legundorítóbb fürdőruhája
„Szexi mellkas egyrészes fürdőruha” a fantázianeve, de valójában egy szőrös pocakos férfitestet ábrázoló női fürdőruci, és potom 45 dollárért lehet hozzájutni. Bármilyen méretben megrendelhető. Sok információt fel lehetne még sorolni, de inkább megmutatjuk – a képek minden szónál többet mondanak.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.